આ કંપની, આ રૂપિયા, આ જાહોજલાલી એ બધું આપણી પાસે કાયમિક રહે એવી શક્યતા ઘણી ઓછી છે, પરંતુ આપણા બાળકનાં જીવનમાં આવતાં અમુક ચોક્કસ વળાંક પર આપણે તેની સાથે હોવા જોઈએ, જે વળાંક તેની આગળની લાઈફ નક્કી કરવામાં ખુબજ મહત્વનાં હોય છે, માટે તું ચિંતા ના કર, કંપનીમાં તારી જરૂર છે જ તે, પરંતુ એના કરતાં પણ વધારે આર્યાને હાલ તારી જરૂર છે, જો તું આ કંપની સાચવવામાં રહીશ તો આર્યાની કંપની હંમેશા માટે ખોઈ બેસીશ………. બાકી……. . મને પાકું યાદ છે કે મારે ધોરણ 12 માં મારે 90% આવેલા હતાં, મારા હાથમાં માર્કશીટ હતી, પરંતુ અફસોસ એ સમાચાર સાંભળવા વાળા મારા પિતા આ ખુશીના સમાચાર સાંભળે તે પહેલાં જ દેહત્યાગ કરી ચુક્યા હતાં, એ સમયે મને ધોરણ 12ની માર્કશીટ એક કાગળના ટુકડા સમાન લાગી રહી હતી….